## Pravilnik o sadržaju, obliku i načinu vođenja očevid­nika o obavljenim inspekcijskim nadzorima

### NN 46/2007 (7.5.2007.), Pravilnik o sadržaju, obliku i načinu vođenja očevid­nika o obavljenim inspekcijskim nadzorima

# MINISTARSTVO ZDRAVSTVA I SOCIJALNE SKRBI

**1562**

Na temelju članka 180. Zakona o zdravstvenoj zaštiti (»Narodne novine«, broj
121/03, 48/05 i 85/06) ministar zdravstva i socijalne skrbi donosi

## PRAVILNIK

### O SADRŽAJU, OBLIKU I NAČINU VOĐENJA OČEVIDNIKA O OBAVLJENIM INSPEKCIJSKIM NADZORIMA

Članak 1.

Ovim Pravilnikom uređuje se sadržaj, oblik i način vođenja očevidnika o
obavljenim zdravstveno-inspekcijskim nadzorima nad radom zdravstvenih ustanova,
trgovačkih društava koja obavljaju zdravstvenu djelatnost, zdravstvenih radnika
te privatnih zdravstvenih radnika.

Članak 2.

Zdravstveni inspektor je obvezan voditi očevidnik o obavljenim inspekcijskim
nadzorima zdravstvenih ustanova, trgovačkih društava koja obavljaju zdravstvenu
djelatnost, zdravstvenih radnika te privatnih zdravstvenih radnika, prema
obrascu koji je sastavni dio ovoga Pravilnika.

Članak 3.

Očevidnik iz članka 2. ovoga Pravilnika nosi naziv »Očevidnik obavljenih
inspekcijskih nadzora zdravstvenih ustanova, trgovačkih društava koja obavljaju
zdravstvenu djelatnost, zdravstvenih radnika te privatnih zdravstvenih radnika«.

Članak 4.

U tabelarni dio očevidnika iz članka 2. ovoga Pravilnika upisu­je se:
1. redni broj,
2. klasa i urbroj,
3. naziv i adresa zdravstvene ustanove, trgovačkog društva koje obavlja
zdravstvenu djelatnost, zdravstvenog radnika te privatnog zdravstvenog radnika,
4. datum inspekcijskog nadzora,
5. predmet inspekcijskog nadzora,
6. utvrđeno činjenično stanje,
7. poduzete mjere:
upravni akt:
a/ rješenje o zabrani rada,
b/ rješenje o uklanjanju nedostataka,
8. upravni spor,
9. kontrola izvršenja rješenja,
10. prijava nadležnim tijelima sudbene vlasti:
a/ zahtjev za pokretanjem prekršajnog postupka,
b/ zahtjev za pokretanjem postupka zbog kaznenog djela,
11. prijava nadležnim komorama:
a/ povjerenstvo za stručna pitanja i stručni nadzor,
b/ povjerenstvo za etiku i deontologiju,
c/ zahtjev za pokretanjem disciplinskog postupka,
12. prijave drugim nadležnim tijelima i
13. napomene.

Članak 5.

Očevidnik o obavljenim zdravstveno-inspekcijskim nadzorima mora se voditi ažurno
i uredno tako da u svako doba daje uvid u broj obavljenih nadzora, o tome koje
fizičke ili pravne osobe su nadzirane, koje stanje je utvrđeno te koje mjere su
poduzete.

Članak 6.

Danom stupanja na snagu ovoga Pravilnika prestaje važiti Pravilnik o načinu
vođenja evidencije o obavljenim inspekcijskim pregledima zdravstvenog inspektora
(»Narodne novine«, br. 35/94).

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/07-04/15
Urbroj: 534-07-01/1-07-1
Zagreb, 2. svibnja 2007.

Ministar
**doc. dr. sc. Neven Ljubičić**, v. r.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Redni broj | Klasa i ur. broj | Naziv i adresa zdravstvene ustanove, trgovačkog društva koje obavlja zdravstvenu djelatnost, zdravstvenog radnika te privatnog zdravstvenog radnika | Datum  inspekcijskog nadzora | Predmet inspekcijskog nadzora | Utvrđeno činjenično stanje | Poduzete mjere, upravni akt | | Upravni spor | Kontrola izvršenja rješenja | Prijava nadležnim tijelima sudbene vlasti | | Prijava nadležnim komorama | | | Prijave drugim nadlež­nim tijelima | Napomene |
| a) rješenje o zabrani rada | b) rješenje o uklanjanju nedostataka | a) zahtjev za pokretanjem prekršajnog postupka | b) zahtjev za pokretanjem postupka zbog kaznenog djela | a) povjerenstvo za stručna pitanja i stručni nadzor | b) povjerenstvo za etiku i deontologiju | c) zah­tjev za pokretanjem disciplinskog postupka |
| 1 | 2 | 3 | 4 | 5 | 6 | 7 | | 8 | 9 | 10 | | 11 | | | 12 | 13 |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |

Pravilnik, NN 46/2007-1562
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)